El mètode Re-Org, impulsat des del 2011 per l' ICCROM i la UNESCO, i revisat i actualitzat en col·laboració amb el Canadian Conservation Institute (CCI), permet planificar i implementar un projecte de reorganització dels espais de reserva d'un museu.
El mètode ja ha estat aplicat amb èxit en 83 museus de 27 països de tot el món.
El Re-Org està pensat per acompanyar pas a pas en el procés de reorganitzar l'espai de reserva, de manera que sigui senzill i adaptable a tot tipus de col·leccions.
El mètode Re-Org proporciona les següents eines:
Per tal de valorar i definir un bon espai de reserva, l'ICCROM i el mètode Re-Org defineixen 10 criteris de qualitat:
Els criteris de l'1 al 7 normalment es poden complir per mitjà d'una reorganització física que té per objectiu millorar l'accés a les col·leccions.
Els criteris del 8 al 10 poden requerir millores addicionals a mitjà i llarg termini.
El Re-Org ajuda les institucions patrimonials a complir aquests criteris.
L'eina d'autoavaluació serveix al museu per obtenir, de manera àgil, una radiografia de la situació de l'espai de reserva i identificar-ne els punts febles o problemes més importants, per tal de valorar si necessita una reorganització complerta o només algunes millores.
L'autoavaluació consta d'un seguit de preguntes que s'han de puntuar i una taula de diagnòstic.
S'estructura en quatre apartats d'anàlisi: Gestió (G), Edifici i espai (E), Col·lecció (C) i Mobiliari i Equips (M).
Cada apartat inclou entre vuit i deu preguntes en què es descriuen situacions òptimes.
L'usuari-museu tria l'opció de cada afirmació que més s'ajusta a la seva realitat.
Finalment, s'ha de sumar la puntuació total obtinguda en cadascun dels apartats i encerclar el resultat corresponent a la taula de diagnòstic.
Podeu veure alguns exemples d'aplicació de la metodologia Re-Org en les següents imatges.
En cas de tenir més d'un espai de reserva, cal realitzar l'autovaluació en cadascun d'aquests espais.
El mètode Re-Org està pensat per acompanyar pas a pas en el procés de reorganitzar l'espai de reserva, de manera que sigui senzill i adaptable a tot tipus de col·leccions.
En aquesta fase es prepara l'equip que participarà en la reorganització i es realitza l' autoavaluació per tenir una visió general de la situació de l'espai de reserva i detectar-ne les fortaleses i les debilitats.
També es reuneixen tots els materials per documentar la reserva "abans del Re-Org" (eines, imatges, plànols, vídeos, etc.), definint els àmbits de treball.
Consisteix en documentar i analitzar l'estat actual de l'espai de reserva i preparar un informe concís i convincent per a la direcció, que posi de manifest els problemes clau que afecten la conservació i l'accés a les col·leccions que s'hi custodien.
Fase 3: pla d'acció de l'espai de reserva
Es planifica el projecte de reorganització utilitzant l'informe anterior.
Cal tenir en compte que abans que es puguin implementar certes millores (actualitzacions de la documentació, reformes dels edificis, revisions de polítiques i procediments), és necessari facilitar l'accés a les col·leccions a través d'una reorganització física.
Fase 4: implementació de la reorganització de l'espai de reserva
En aquesta fase s'executa el pla d'acció.
És fonamental documentar tots els canvis per a la direcció, per tal de tenir un bon registre de les condicions bàsiques de la reserva i anar-les supervisant.
Es treballarà per redreçar l'espai.
Amb l'objectiu de donar a conèixer i implementar el mètode Re-Org entre els museus catalans, l'any 2019 el Departament de Cultura va signar un acord de col·laboració amb l' ICCROM.
En el marc d'aquest desplegament s'inclou:
L'any 2019 es va fer la traducció del manual al català i es va realitzar el primer workshop a la Biblioteca-Museu Víctor Balaguer de Vilanova i la Geltrú.
En aquest curs, impartit per Gaël de Guichen com a professor amb el suport de dos mentors locals, un del MNAC i un del Centre de Restauració de Béns Mobles de Catalunya (CRBMC), hi van participar 21 professionals dels museus de les diferents demarcacions, així com tècnics de l' Institut de Cultura de Barcelona (ICUB) i de la Xarxa de Museus Locals de la Diputació de Barcelona.
L'objectiu principal d'aquest primer curs va ser formar als professionals que donaran suport en el desenvolupament del mètode per tot el territori.
Aquest workshop s'ha organitzat en dues parts.
La primera, realitzada durant el mes de desembre de 2019, ha servit per dur a terme les fases 1, 2 i 3 del mètode.
Durant la primavera de 2020 es farà la segona part de la formació per aplicar la fase 4 o reorganització física de les reserves del museu.
Paral·lelament, aquest 2020 les xarxes territorials de museus començaran a treballar per implantar el Re-Org, adaptant-lo a les característiques dels museus del territori.
El desplegament del Re-Org Catalunya es realitza sota la direcció tècnica del CRBMC, amb la col·laboració del MNAC, i a través de les xarxes territorials de museus.
Aquesta acció s'emmarca en l'estratègia de conservació preventiva que preveu l'objectiu 4.5 del Pla de Museus de Catalunya i que s'està implementant seguint les propostes d'actuació elaborades per la Comissió tècnica del Programa de conservació preventiva i reserves.
Primer workshop del Re-Org a la Biblioteca-Museu Víctor Balaguer, desembre de 2019
Sala de premsa del Departament de Cultura, 13 de desembre de 2019.
Blog del MNAC, 30 d'agost de 2018.